《金缕曲》
清代·张襄

一片云飞堕。乍持来、瑶笺烂漫，郇公五朵。湖海楼头高百尺，也赏绿窗吟课。

惭愧杀、论班说左。多少英才门下士，更传灯、分与兰闺火。

珠玉似，咳和唾。

愁人今向愁城坐。悔髫龄、涂鸦几字，外间流播。冰雪聪明天付与，未免言之太过。

况齿及蛾江血涴。父榇未归儿远适，问孤孀、母子依谁可。

将伯告，倘予和。

作者简介：张襄，字云裳，一字蔚卿，蒙城人。游击殿华女。有《支机石室诗》、《锦槎轩集》。